 Lẹyin to pada de, ni Odumosu n lọ sawọn ijọ ajihinrere igbalode kaakiri, to si ti ipa ibẹ di aríran ati alálàá, o ni oun ni Olugbala ran wa gba aye la, to si bẹrẹ isẹ iransẹ rẹ nipa sise isin irọlẹ ninu sọọbu rẹ Ni igba ti Odumosu bẹrẹ isẹ iransẹ rẹ lọdun 1952, iwaasu kiko ara ẹni nijanu, iwa ọmọluabi ati irẹlẹ lo fi bẹrẹ, ti ijọ rẹ si n gbooro lagbegbe erekusu Eko, Lagos Island, to si ni ki awọn eeyan kọ ọti ati siga mimu pẹlu obinrin kiko silẹ, ti ọmọ ijọ rẹ si to ọgbọn lọdun 1954 Àwọn àmúyẹ fun gbígbọ orin ko le ṣiṣẹ lori ẹrọ rẹ Àkọlé fídíò, Èmi gan máa ń béèrè lọwọ ara mi pé ta ni Wole Soyinka gangan Lasiko yii, Odumosu maa n fi fun awọn alaini, to si tun maa n se koriya fawọn ọmọ ijọ lati maa fi ohun ini wọn silẹ fun itankalẹ ihinrere, ko si pẹ ti ọmọ ijọ tuntun kan fi fi ile rẹ kan silẹ, eyi to wa ni adugbo Ebute Meta nibi ti Odumosu lọ tẹdo si Odumosu rọ awọn ọmọ ijọ rẹ lati lọ gba ile si ẹba ijọ naa, ki wọn si fi ile ara wọn ti wọn n gbe silẹ, ki wọn si kede ọrọ ti wọn ni fun ijọ ninu eyi to ti n yọ idamẹwa, bẹẹ lo tun n gba owo ile lọwọ wọn. 